
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 1160 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη αναγκαστικής απαλλοτρίωσης ακινήτων για 
την κατασκευή του έργου «Ολοκλήρωση οδικού 
κυκλώματος λίμνης Πλαστήρα (κατασκευή οδού 

Μούχα-Φράγμα)». 1 

Κήρυξη ως αναδασωτέας έκτασης των τμημάτων 
Α και Β εμβαδού ΕΑ = 8.746,63 τ.μ. και ο ΕΒ = 
58.176,09 τ.μ. στη θέση «ΠΑΠΑΜΗΤΣΟΥ» δ.δ. Κου- 

τσοποδίου, του Δήμου Κουτσοποδίου. 2 

Παράταση αναστολής χορήγησης οικοδομικών αδειών 
και εκτέλεσης οικοδομικών εργασιών στην προς 
πολεοδόμηση περιοχή του οικισμού «Βασιλείες» 
του Δήμου Ηρακλείου (πολεοδομική ενότητα 45 


Πολεοδομικού Συγκροτήματος Ηρακλείου). 3 

Κήρυξη ως αναδασωτέας έκτασης εμβαδού 1.530,00 
τ.μ., στη θέση «ΑΛΟΓΟΠΑΤΙ» δ.δ. Ελληνικού, του 
Δήμου Άργους». 4 


Α ΠΟΦΑΣΕΙ Σ 

Αριθμ. 7727 (1) 


Κήρυξη αναγκαστικής απαλλοτρίωσης ακινήτων για την 
κατασκευή του έργου «Ολοκλήρωση οδικού κυκλώ¬ 
ματος λίμνης Πλαστήρα (κατασκευή οδού Μούχα- 
Φράγμα)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του ν. 2882/2.2.2001 «Κώδικας Αναγκα¬ 
στικών Απαλλοτριώσεων Ακινήτων» όπως ισχύουν. 

2. Το άρθρο 23 του π.δ. της 25/28.11.1929 «περί κωδικο- 
ποιήσεως των περί κατασκευής και συντηρήσεως οδών 
κειμένων διατάξεων». 

3. Το υπ’ αριθμ. 3 πρακτικό του Νομαρχιακού Συμ¬ 
βουλίου Καρδίτσας με το οποίο εγκρίνεται η οριστική 
μελέτη (τοπογραφικών, οδοποιίας και γεωλογική) του 
έργου. 

4. Την υπ’ αριθμ. Δ12/32678/16.6.2005 (ΦΕΚ 781/28.7.2005 
τ.Δ') απόφαση εφαρμογής του άρθρου 1 του ν. 653/1977 
«Περί υποχρεώσεως των παρόδιων ιδιοκτητών για τη 
διάνοιξη οδών κ.λ.π.». 

5. Την υπ’ αριθμ. 4023/12.10.2004 απόφαση του Γενικού 
Γραμματέα Περιφέρειας Θεσσαλίας για την έγκριση 
Περιβαλλοντικών όρων του έργου. 

6. Την υπ’ αριθμ. 3726/7.10.2005 βεβαίωση κάλυψης δα¬ 
πάνης της απαλλοτρίωσης, της Περιφέρειας Θεσσαλίας 
- Δ/νση Σχεδιασμού και Ανάπτυξης/Τμήμα Εφαρμογής 
Προγραμματισμού και Διαχ/σηςΈργων. 

7. Τα υπ’ αριθμ. Δ 1315/17.8.2005 και Δ 725/26.4.2005 
έγγραφα της Δ/νσης Τεχνικών Υπηρεσιών Καρδίτσας η 
οποία προτείνει την απαλλοτρίωση μετά των συνημμέ¬ 
νων του από τα οποία προκύπτει ότι έχουν τηρηθεί οι 
προϋποθέσεις του άρθρου 3 και ειδικότερα των παρα¬ 
γράφων 3, 4, και 5, αποφασίζουμε: 

Κηρύσουμε την αναγκαστική απαλλοτρίωση για λό¬ 
γους δημόσιας ωφέλειας και ειδικότερα για την κατα¬ 
σκευή του έργου «Ολοκλήρωση Οδικού Κυκλώματος 
λίμνης Πλαστήρα (Κατασκευή οδού Μούχα-Φράγμα)» 
έκτασης συνολικού εμβαδού 1385,76 μ 2 που βρίσκεται 
στο Νομό Καρδίτσας και εικονίζεται με κλίμακα 1:500 
στα από Αύγουστο του 2004 και με αριθμούς πινακίδων 
ΚΙ και Κ2 κτηματολογικά διαγράμματα και τον αντίστοι¬ 
χο κτηματολογικό πίνακα της Δ/νσης Τεχνικών Υπηρε¬ 
σιών Καρδίτσας τα οποία έχουν συντάξει τα συμπράτ- 
τοντα γραφεία μελετών ιδιωτών με την επίβλεψη της 
Δ.Τ.Υ. Καρδίτσας και έχει θεωρήσει ο Προϊστάμενος της 
Τεχνικής Υπηρεσίας Δήμων και Κοινοτήτων Καρδίτσας 
(Τ.Υ.Δ.Κ.) της Περιφέρειας Θεσσαλίας - Δ/νση Τοπικής 
Αυτοδιοίκησης και Διοίκησης Καρδίτσας Στεργιούλης 
Παναγιώτης στις 25.4.2005. 

Στην έκταση που απαλλοτριώνεται προβάλουν δικαι¬ 
ώματα κυριότητας οι: 1. Καναβός Γεώργιος του Δημη- 
τρίου. 2. Μπολτής Γεώργιος του Ηλία. 

Στην έκταση που απαλλοτριώνεται δεν περιλαμβάνο¬ 
νται οι εκτάσεις εκείνες οι οποίες στα κτηματολογικά 
στοιχεία φέρονται ότι ανήκουν στο Δημόσιο. 

Η απαλλοτρίωση κηρύσσεται υπέρ του Δημοσίου και 
με δαπάνη που θα αντιμετωπισθεί από τις πιστώσεις 
της ΣΑΕΠ/3 ΕΠ 006/3 (αρ. έργου 2006557), σε συνδιασμό 
με τις διατάξεις του ν. 653/1977, όπως ισχύουν. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Λάρισα, 12 Οκτωβρίου 2005 

Ο Γ ενικός Γ ραμματέας Περιφέρειας 
ΦΩΤΗΣ ΓΚΟΥΠΑΣ 









10942 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 6632 (2) 

Κήρυξη ως αναδασωτέας έκτασης των τμημάτων Α και 
Β εμβαδού ΕΑ = 8.746,63 τ.μ. και ο ΕΒ = 58.176,09 τ.μ. 
στη θέση «ΠΑΠΑΜΗΤΣΟΥ» δ.δ. Κουτσοποδίου, του 
Δήμου Κουτσοποδίου. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του ν. 3200/1955 «περί διοικητικής απο¬ 
κέντρωσης», όπως τροποποιήθηκε και συμπληρώθηκε 
μεταγενέστερα με το ν.δ. 532/1970. 

2. Το π.δ. υπ’ αριθμ. 51/1987 (ΦΕΚ 26/τ.Α/6.3.1987) «Καθο¬ 
ρισμός της χώρας για το σχεδίασμά, προγραμματισμό 
και συντονισμό της Περιφερειακής Ανάπτυξης». 

3. Το ν. 2503/1997 (ΦΕΚ 107/τ.Α/30.5.1997 «Διοίκηση, Ορ¬ 
γάνωση, Στελέχωση της Περιφέρειας, Ρύθμιση Θεμάτων 
για την Τοπική Αυτοδιοίκηση και άλλες διατάξεις». 

4. Την υπ’ αριθμ. 709/20.1.2005 απόφαση της Γ.Γ.Π.Π. 
«Ανάθεση αρμοδιοτήτων & ασκήσεως αυτών κατ’ εντολή 
μας». 

5. Την υπ’ αριθμ. 1010/26.1.2005 απόφαση της Γ.Γ.Π.Π. 
«Ανάθεση καθηκόντων Προϊσταμένου της Δ/νσης Δασών 
Νομού Αργολίδας». 

6. Τις διατάξεις του άρθρου 24 παρ. 1 και 117 παρ. 3 
του Συντάγματος. 

7. Τις διατάξεις του ν. 998/1979 «περί προστασίας των 
δασών κ,λπ». 

α) Του άρθρ. 41 παρ. 1, όπως συμπληρώθηκαν με το ν. 
3208/2003, β) του άρθρ. 38 παρ. 1. 

8. Τις διαταγές του Υπουργείου Γεωργίας. 

α) 160417/1180/8.7.1980 και β) 82447/3049/24.9.1980. 

9. Την ταυτάριθμη πρόταση της Δ/νσης Δασών Αργο¬ 
λίδας με την οποία προτείνεται η κήρυξη της έκτασης 
που αναφέρεται στο θέμα ως αναδασωτέας, αποφα¬ 
σίζουμε: 

Κηρύσσουμε ως αναδασωτέα με σκοπό την προστα¬ 
σία και την επαναδημιουργία, με φυσική αναγέννηση, 
της δασικής βλάστησης, που καταστράφηκε λόγω εν 
μέρει αποψίλωσης και εν μέρει εκχέρσωσης, τη δασική 
έκταση των τμημάτων Α και Β με εμβαδόν ΕΑ=8.746,63 
τ,μ. και ΕΒ=58.176,09 τ.μ., η οποία βρίσκεται στη θέση 
«ΠΑΠΑΜΗΤΣΟΥ» δ.δ. Κουτσοποδίου, του Δήμου Κουτσο¬ 
ποδίου και προσδιορίζεται από τα στοιχεία περιμέτρου 
Α: (Β40, Α76, Α77, Α78, Α79, Α80, Α81, Α89, Α82, Β26, Β27, 
Β28, Β29, Β30, Α4, Α5, Α64, Α65.Α71, Β45, Β44, Β43, Β42, 


Β41, Β40) και Β: (Β1, Α40, Α41, Β2, Β3.Β11, Α43, Α44, Α45, 

Β12, Β13.Β19, Α7, Β20, Β21, .., Β25, Α84, Α85, Α18, Β39, 

Β38,..., Β31, Α19, Α20,..., Α30, Β1), αντίστοιχα, όπως αυτή 
απεικονίζεται στο από 15.9.2005 τοπογραφικό διάγραμ¬ 
μα, με κλίμακα 1:1000, το οποίο συνέταξε η δασολόγος 
Κ. Μπόγρη (ανατύπωση και συμπλήρωση αποσπάσματος 
του από 14.2.2003 τοπογραφικού διαγράμματος Μηχανι¬ 
κού Ρουβέλα, το οποίο προσκομίστηκε στην Υπηρεσία 
για την έκδοση πράξης χαρακτηρισμού στην εν λόγω 
έκταση και σε ευρύτερη αυτής), και συνοδεύει αναπό¬ 
σπαστα την παρούσα. 

Η ανωτέρω περιγραφόμενη έκταση (με βάση το θεω¬ 
ρημένο από την Υπηρεσία δασικό χάρτη) συνορεύει: 

ΤΜΗΜΑ Α 

Βόρεια: εν μέρει με έκταση διεπόμενη από τις διατά¬ 
ξεις της δασικής νομοθεσίας και εν μέρει με έκταση μη 
διεπόμενη από τις διατάξεις της δασικής νομοθεσίας. 

Νότια: με λωρίδα δασικής έκτασης και πέραν αυτής 
με έκταση μη διεπόμενη από τις διατάξεις της δασικής 
νομοθεσίας. 

Ανατολικά: με έκταση μη διεπόμενη από τις διατάξεις 
της δασικής νομοθεσίας. 

Δυτικά: εν μέρει με λωρίδα δασικής έκτασης και πέραν 
αυτής με έκταση μη διεπόμενη από τις διατάξεις της 
δασικής νομοθεσίας και εν μέρει με έκταση μη διεπό¬ 
μενη από τις διατάξεις της δασικής νομοθεσίας. 

ΤΜΗΜΑ Β 

Βόρεια: εν μέρει με έκταση διεπόμενη από τις διατά¬ 
ξεις της δασικής νομοθεσίας και εν μέρει με έκταση μη 
διεπόμενη από τις διατάξεις της δασικής νομοθεσίας. 

Νότια: με έκταση μη διεπόμενη από τις διατάξεις της 
δασικής νομοθεσίας. 

Ανατολικά: εν μέρει με έκταση διεπόμενη από τις δια¬ 
τάξεις της δασικής νομοθεσίας και εν μέρει με έκταση 
μη διεπόμενη από τις διατάξεις της δασικής νομοθε¬ 
σίας. 

Δυτικά: εν μέρει με έκταση διεπόμενη από τις διατά¬ 
ξεις της δασικής νομοθεσίας και εν μέρει με έκταση μη 
διεπόμενη από τις διατάξεις της δασικής νομοθεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 29 Σεπτεμβρίου 2005 

Η Γενική Γραμματέας Περιφέρειας 
Α. ΑΒΟΥΡΗ 

Αριθ. 3864 (3) 

Παράταση αναστολής χορήγησης οικοδομικών αδει¬ 
ών και εκτέλεσης οικοδομικών εργασιών στην προς 
πολεοδόμηση περιοχή του οικισμού «Βασιλείες» του 
Δήμου Ηρακλείου (πολεοδομική ενότητα 45 Πολεο- 
δομικού Συγκροτήματος Ηρακλείου). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 8 του από 27.7.1923 ν.δ. 
«περί σχεδίων πόλεων κλπ» (ΦΕΚ 128/Α/1923) όπως τρο¬ 
ποποιήθηκαν και συμπληρώθηκαν μεταγενέστερα. 

2. Το ν. 1337/1983 (ΦΕΚ 33/Α/14.3.1983) «Πολεοδομική 
και Οικιστική Ανάπτυξη» όπως τροποποιήθηκε μεταγε¬ 
νέστερα και ισχύει σήμερα. 

3. Το ν. 2503/1997 (ΦΕΚ 107/Α/1997) «Διοίκηση, οργά¬ 
νωση, ... Περιφέρειας ...». 

4. Το ν. 2508/1997 (ΦΕΚ 124/Α/13.6.1997) «Βιώσιμη οικι¬ 
στική ανάπτυξη των πόλεων και οικισμών της χώρας και 
άλλες διατάξεις» ιδιαίτερα το άρθρο 7 αυτού. 

5. Τις διατάξεις του άρθρου 19, παράγραφος 7 του 
από 3.4.1929 ν.δ. (ΦΕΚ 155/Α/22.4.1929). 

6. Την υπ’ αριθμ. 3615/22.9.2004 απόφαση Γενικού Γραμ- 
ματέα Περιφέρειας Κρήτης «αναστολή χορήγησης οικο¬ 
δομικών αδειών και εκτέλεσης οικοδομικών εργασιών 
στην προς πολεοδόμηση περιοχή του οικισμού «Βασι¬ 
λείες» του Δήμου Ηρακλείου» (ΦΕΚ 985/Δ71.11.2005). 

7. Την υπ’ αριθμ. 604/5.9.2005 απόφαση του Δημοτικού 
Συμβουλίου Ηρακλείου. 

8. Την υπ’ αριθμ. 67/4.10.2005 θετική γνωμοδότηση του 
ΣΧΟΠ Περιφέρειας Κρήτης. 

9. Το γεγονός ότι η πολεοδομική μελέτη του οικισμού 
«Βασιλειές» του Δήμου Ηρακλείου, βρίσκεται σε εξέλιξη 
και υπάρχει ανάγκη να διασφαλισθούν οι προβλεπόμενοι 
από την εκπονούμενη πολεοδομική μελέτη κοινόχρηστοι 
και κοινωφελείς χώροι. 

10. Το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού υπολογισμού και του οικίου ΟΤΑ, απο¬ 
φασίζουμε: 

1. Αναστέλλεται για ένα (1) χρόνο ή μέχρι την έγκριση 
της πολεοδομικής μελέτης εάν αυτό γίνει νωρίτερα, η 


χορήγηση οικοδομικών αδειών και εκτέλεσης οικοδομι¬ 
κών εργασιών στην προς πολεοδόμηση περιοχή του οι¬ 
κισμού «Βασιλειές» Δ. Ηρακλείου (πολεοδομική ενότητα 
45 του Πολεοδομικού Συγκροτήματος Ηρακλείου), όπως 
φαίνεται στο απόσπασμα διαγράμματος που συνοδεύει 
την απόφαση έγκρισης του Γ ενικού Πολεοδομικού Σχε¬ 
δίου Πολεοδομικού Συγκροτήματος Ηρακλείου (ΦΕΚ 
696/Δ78.7.2003). 

2. Από την παραπάνω αναστολή εξαιρούνται: 

α) Η έκδοση αδειών κατεδάφισης κτιρίων και η ανα¬ 
θεώρηση των αδειών αυτών. 

β) Η αναθεώρηση ισχυουσών οικοδομικών αδειών 
για: 

• Αλλαγή του επιβλέποντος μηχανικού του έργου. 

• Αλλαγή της χρήσης του κτιρίου, εφόσον η αιτούμενη 
χρήση επιτρέπεται από τις ισχύουσες πολεοδομικές 
διατάξεις και δεν απαγορεύεται από τον πολεοδομικό 
κανονισμό της μελέτης. 

• Αλλαγή του τίτλου ή του ονόματος στο οποίο έχει 
εκδοθεί η άδεια. 

• Μερική ή ολική τροποποίηση της αρχιτεκτονικής ή 
στατικής μελέτης του έργου, χωρίς αύξηση της κάλυψης, 
του συντελεστή δόμησης ή του όγκου του κτιρίου. 

γ) Η αναθεώρηση οικοδομικών αδειών για την παρά¬ 
ταση ισχύος τους. 

δ) Νομιμοποίηση υφιστάμενων κτηρίων εφόσον δεν 
βρίσκονται σε προβλεπόμενο κοινόχρηστο ή κοινωφελή 
χώρο. 

ε) Προσθήκες σε υφιστάμενα κτήρια που δεν υπολο¬ 
γίζονται στην κάλυψη και στο συντελεστή δόμησης του 
οικοπέδου εφόσον δεν βρίσκονται μέσα σε προβλεπό¬ 
μενο κοινόχρηστο ή κοινωφελή χώρο. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 10 Οκτωβρίου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής Περιφέρειας 
ΕΥΣΤΑΘΙΟΣ ΤΖΟΥΑΝΑΚΗΣ 

Αριθ. 6397 (4) 

Κήρυξη ως αναδασωτέας έκτασης εμβαδού 1.530,00 τ.μ., 
στη θέση «ΑΛΟΓΟΠΑΤΙ» δ.δ. Ελληνικού, του Δήμου 
Αργους». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του ν. 3200/1955 «περί διοικητικής απο¬ 
κέντρωσης, όπως τροποποιήθηκε και συμπληρώθηκε 
μεταγενέστερα με το ν.δ. 532/1970. 

2. Το π.δ. 51/1987 (ΦΕΚ 26/τ.Α/6.3.1987) «Καθορισμός 
της χώρας για το σχεδίασμά, προγραμματισμό και συ¬ 
ντονισμό της Περιφερειακής Ανάπτυξης». 

3. Το ν. 2503/1997 (ΦΕΚ 107/τ.Α/30.5.1997) «Διοίκηση, Ορ¬ 
γάνωση, Στελέχωση της Περιφέρειας, Ρύθμιση Θεμάτων 
για την Τοπική Αυτοδιοίκηση και άλλες διατάξεις». 

4. Την υπ’ αριθμ. 5872/29.8.1997 απόφαση Γ.Γ.Π. Πε- 
λοποννήσου «για τοποθέτηση Προϊσταμένων Δ/σεων 
Υπηρεσιών Περιφέρειας Πελοποννήσου και εξουσιοδό¬ 
τηση υπογραφής»· 

5. Την υπ’ αριθμ. 8324/24.5.2004 απόφαση Γ.Γ.Π. Πελο¬ 
ποννήσου «Ανάθεση αρμοδιοτήτων και ασκήσεως αυτών 
κατ’ εντολή μας». 

6. Τις διατάξεις του άρθρου 117 παρ. 3 του Συντάγ¬ 
ματος. 

7. Τ ις διατάξεις του ν. 998/1979 «περί προστασίας των 
δασών κ.λ.π». 

α) Του άρθρ. 41 παρ. 1, β) του άρθρ. 38 παρ. 1, όπως 
συμπληρώθηκαν με το ν. 3208/2003. 

8. Τις διαταγές του Υπουργείου Γεωργίας. 

α) 160417/1180/8.7.1980 και β) 182447/3049/24.9.1980. 

9. Την ταυτάριθμη πρόταση της Δ/νσης Δασών Αργο¬ 
λίδας με την οποία προτείνεται η κήρυξη της έκτασης 


που αναφέρεται στο θέμα ως αναδασωτέας, αποφα¬ 
σίζουμε: 

Κηρύσσουμε αναδασωτέα με σκοπό την προστασία 
και την, με φυσική αναγέννηση, επαναδημιουργία της 
δασικής βλάστησης, που καταστράφηκε λόγω αποψί¬ 
λωσης, την δασική έκταση με εμβαδόν Ε=1.530,00 τ.μ., η 
οποία βρίσκεται στη θέση «ΑΛΟΓΟΠΑΤΙ» δ.δ. Ελληνικού 
του Δήμου Αργους και προσδιορίζεται από τα στοιχεία 

περιμέτρου (Α1,Α2,...Α7,1,2,3,Α32,Α33.Α38.Α1), όπως αυτή 

απεικονίζεται στο από 5.9.2005 τοπογραφικό διάγραμμα, 
με κλίμακα 1:500, το οποίο συνέταξε η δασολόγος Κ. 
Μπόγρη (ανατύπωση αποσπάσματος του από 17.11.2004 
τοπογραφικού διαγράμματος μηχανικού Γ. Ρουβέλα, το 
οποίο προσκομίστηκε στην Υπηρεσία για την έκδοση 
πράξης χαρακτηρισμού στην εν λόγω έκταση και σε 
ευρύτερη αυτής) και συνοδεύει αναπόσπαστα την πα¬ 
ρούσα. 

Η ανωτέρω περιγραφόμενη έκταση συνορεύει: 

Βόρεια: με έκταση διεπόμενη από τις διατάξεις της 
δασικής νομοθεσίας. 

Νότια: με έκταση μη διεπόμενη από τις διατάξεις της 
δασικής νομοθεσίας. 

Ανατολικά: εν μέρει με έκταση διεπόμενη και εν μέρει 
με έκταση μη διεπόμενη από τις διατάξεις της δασικής 
νομοθεσίας. 

Δυτικά: με έκταση διεπόμενη από τις διατάξεις της 
δασικής νομοθεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 19 Σεπτεμβρίου 2005 

Η Γ ενική Γ ραμματέας Περιφέρειας 
Α. ΑΒΟΥΡΗ 

